🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑

*Iktatószám: 30/B/2019.*



**Budapesti Komplex SzC**

**KOZMA LAJOS FAIPARI SZAKGIMNÁZIUMA**

**1041 BUDAPEST, DEÁK FERENC UTCA 40.**

Tel.: 3696-241, 3696-011 Fax: 3695-029

E-mail: kozma@kozmafa.sulinet.hu;

honlap: www.kozmafa.hu

🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑🟑

**Tisztelt Szülők Kedves Tanulónk!**

Értesítem Önöket, hogy gyermekük - általános iskolai tanulmányainak sikeres befejezése után - beiratkozhat iskolánkba.

**Az első szülői értekezletet 2019. május 29. 17.00 órakor tartjuk.**

**Ezzel egy időben íratjuk meg gyermekeikkel angol és német nyelvből a szintfelmérőt.**

**Az elért eredmény alapján soroljuk csoportba a tanulókat.**

**A beiratkozás időpontja: 2019. június 20. (csütörtök) 1400 – 1700 óráig**

*Kérjük, hogy a tanuló a beiratkozásra az alábbiakat hozza magával:*

♦ személyi igazolványát vagy születési anyakönyvi kivonatát és lakcímkártyáját;

♦ az általános iskolai bizonyítványát;

♦ az általunk megküldött tanulói adatlapot , kitöltve (személyigazolvány/anyakönyvi kivonat és lakcímkártya alapján);

A gondviselő neve rovatba – amennyiben a szülők házasságban élnek – az édesapa nevét kell beírni, a gondviselés kezdete a gyermek születési dátuma. Minden más esetben (válás, árvaság, gyámság) a gondviselés kezdete a gondviselésre kijelölés dátuma.

A diákigazolványra vonatkozó adatokat nem kell kitölteni.

* az általános iskolai egészségügyi lapját (könyvét);
* a diákigazolvány igényléséhez szükséges adatlapot\*, melyet a Tanulmányi irodában (005-ös szoba) kell bemutatni a lakcímkártyával együtt.

Amennyiben az általános iskolától „*Értesítés iskolaváltoztatásról/Értesítés beiratkozásról” A.Tü.7.r.sz.* nyomtatványt kapott kitöltetésre, úgy kérem, azt is a Tanulmányi irodában legyen szíves leadni, amit majd a beiratkozás legvégén kitöltve, aláírva visszakap.

1. **Diákigazolvány** igénylését az okmányirodában kell kezdeményezni. \*A szükséges adatlap bármely okmányirodában beszerezhető. Igényléshez születési anyakönyvi kivonat, vagy egyéb érvényes személyazonosító okmány (személyi igazolvány, útlevél) és lakcímkártya bemutatása szükséges.

Az elkészült diákigazolványokat az Oktatási Hivatal az iskolába küldi ki.

1. Amennyiben igénybe kívánja venni az **iskolai étkezés**t, **2019. augusztus 22- 23 és 26-27-én (8,00-16,00 óra között) lehetősége van a szeptember havi ebéd befizetésére**. Kérjük, kísérje figyelemmel a [www.eszgsz.hu](http://www.eszgsz.hu) honlapot az aktuális napidíjról és a befizetendő napok számáról, vagy érdeklődjön telefonon a Gazdasági Irodában (3696-011/112-es mellék) július 12-ig, vagy augusztus 21-e után.

Az étkezési díj befizetéséhez szükséges a fenti honlapról az „Étkezés” menüpont alatt található „IGÉNYLŐLAP intézményi ÉTKEZTETÉSRE” c. nyomtatvány. Amennyiben kedvezményes étkezést kíván igénybe venni, úgy kérem, hogy ugyanitt a „Térítési díj kedvezmény nyomtatványai” közül is töltse le, illetve töltse ki a megfelelőt, majd az ebédbefizetés napjára hozza magával a kedvezményt igazoló dokumentummal együtt.

1. Felhívjuk szíves figyelmüket, hogy iskolánk – a leendő kilencedikesek részére – **gólyatábort** szervez, melynek tájékoztatóját, illetve jelentkezési lapját jelen levelünkhöz mellékeljük.
2. Felhívjuk szíves figyelmét, hogy iskolánkban lehetőség van **Kozmás egyenpóló** rendelésére, melyről mellékelten megküldjük tájékoztatónkat.
3. Saját **kollégium**mal nem rendelkezünk, de az alábbiakkal kapcsolatban vagyunk. Amennyiben kollégiumi elhelyezést igényelnek, kérjük, hogy személyesen vegyék fel valamelyikükkel a kapcsolatot.

* Pannónia Középiskolás Kollégium Tel.: 6067-350; 6067-353
* Váci Mihály Kollégium Tel.: 6067-300
* [Budapesti Egyesített Középiskolai Kollégium](http://bekk.sulinet.hu/) Tel.: 6067-105

A sikeres elhelyezkedés tényéről kérjük, tájékoztatni szíveskedjen iskolánk Tanulmányi Osztályát.

Budapest, 2019. április 23.

Üdvözlettel

*Borbola Erika*

*tagintézményvezető*